રાજનિતીમાં પરિવારવાદ એ કોમન બાબત છે. મજબૂત, લોકપ્રિય અને ધનાઢ્ય પરિવારોમાં વંશવાદ ચાલે છે. કોંગ્રેસમાં જવાહરલાલ નહેરૂ, ઇન્દિરા ગાંધી, રાજીવ ગાંધી, સોનિયા ગાંધી અને રાહુલ ગાંધી એમ એક પછી એક સભ્યએ કોંગ્રેસની ધુરા સંભાળી છે. ભાજપમાં પણ એવા ધારાસભ્યો અને સંસદસભ્યો છે કેમાં વંશવાદ અપનાવવામાં આવેલો છે. આશ્ચર્યજનક બાબત એવી છે કે દેશની આ બન્ને પાર્ટીઓ ઉપરાંત અન્ય પાર્ટીઓમાં પણ પરિવારવાદ છે. શિવસેનામાં બાલ ઠાકરે પછી ઉદ્ધવ ઠાકરે અને તેમના પછી તેમનો પુત્ર વારસ બનશે. એનસીપીમાં શરદ પવાર પછી તેમની દિકરી, આરજેડીમાં લાલુપ્રસાદ પછી તેજસ્વી, એસપીમાં મુલાયમ પછી અખિલેશ યાદવ, જેડીએસમાં દેવગૌંડા પછી તેમનો પુત્ર, ટીએમસીમાં મમતા પછી તેમની સ્નેહી અને ડીએમકેમાં સ્ટાલીનનો પુત્ર સુપ્રિમો થશે. જો કે પરિવારવાદ જેટલો કોંગ્રેસમાં છે તેટલો અન્ય પાર્ટીમાં નથી. સચિવાલયમાં એક ઓફિસરે કહ્યું હતું કે પાર્ટીમાં વંશવાદ રોકવો હોય તો બેચરલ વ્યક્તિને પાર્ટી પ્રેસિડેન્ટ બનાવવા જોઇએ. કોંગ્રેસમાં હજી વાંઘો નથી કારણ કે રાહુલની પેરેરલ પ્રિયન્કા તૈયાર છે. ભાજપમાં તો ટોચના પદ વંશવાદમાં મળતા નથી. જો તેમ હોત તો ભૂતપૂર્વ પ્રેસિડેન્ટ લાલકૃષ્ણ અડવાણીની પુત્રી પ્રતિભા પાર્ટી પ્રેસિડેન્ટ બની ચૂકી હોત. ભાજપ પર રાષ્ટ્રીય સ્વયંસેવક સંઘ હાવી છે તેથી આવું શક્ય નથી.